Определение на председателя на Общия съд от 29 септември 2017 г. — Amplexor Luxembourg/Комисия
(Дело T-211/17 R)
(Обезпечително производство — Обществени поръчки за услуги — Молба за постановяване на временни мерки — Липса на неотложност)
Език на производството: френски
Страни
Ищец: Amplexor Luxembourg Sàrl (Бертранж, Люксембург) (представител: J.-F. Steichen, адвокат)
Ответник: Европейска комисия (представители: J. Estrada de Solà и O. Verheecke)
Предмет
Искане на основание членове 278 и 279 ДФЕС, насочено към постановяването на временни мерки, визиращи, от една страна, спирането на изпълнението на Решението от 13 февруари 2017 г. на Службата за публикации на Европейския съюз (СП) в рамките на обществена поръчка № 10651, в частта му, в която офертата на консорциума Jouve и Skrivanek е класирана на първо място, и от друга страна, прекратяването на рамковия договор, сключен между СП и посочения консорциум.
Диспозитив
Отхвърля молбата за постановяване на временни мерки.
Не се произнася по съдебните разноски.
____________